Xelluǧa, d awadem anadday, d yemma-s n Cabḥa, i d-ibanen s wudem n diri imi tessemxallaf gar yessi-s, trebba-d tamaẓuzt s tnefcuct d leḥnana. Mayella d tamenzut-is, Cabḥa, tesker-ittid s tmuḥeqranit d tyita. D ay-agi i d tamentilt n tisselbi-s. Ḍawiya, d awadem anadday i tessen Cabḥa deg uɣerbaz, tuɣal d tamdakkelt-is, tban-d s wudem yelhan, imi tettak-as afud i wakken ad tkemmel almud-is. Tettawi-as tizmamin ula mi tt-id-tessuffeɣ yemma-s seg uɣerbaz. Ma d Lɛerbi, d awadem i d-ibanen deg uḥric “Zzwaǧ aḥerfuf”. D argaz amezwaru i yuɣen Cabḥa s tmara. Di taggara, yeǧǧa-tt, yennejla seg uxxam. Sakin tefka-tt yemma-s i tikkelt tis snat mebla lebɣi-s i yiwen n umɣar bu xemsa n tlawin i wumi qqaren Lḥaǧ Saɛid